Арцём Аляксандравіч Скітоў

Арцём Скітоў (нар. , ) — беларускі футбаліст, абаронца клуба «Віцебск».

 Клубная кар’ера 
Выхаванец віцебскага футбола, з 2008 года выступаў за дубль «Віцебска», а ў 2009 годзе ўпершыню трапіў у асноўную каманду. У сезоне 2011 трывала замацаваўся ў аснове віцебскага клуба, але па выніках сезона «Віцебск» страціў месца ў Вышэйшай лізе.

У студзені 2012 года Арцём праходзіў прагляд у гродзенскім «Нёмане», але ў выніку застаўся ў віцебскім клубе. У студзені 2013 года зноў быў на праглядзе ў «Нёмане», падчас якога атрымаў траўму і выбыў амаль да самага канца сезона 2013.

У студзені 2014 года падоўжыў кантракт з «Віцебскам». Стаў гуляць пераважна на пазіцыі правага абаронцы (да таго звычайна гуляў як паўабаронца). Дапамог віцебскаму клубу па выніках сезона 2014 вярнуцца ў Вышэйшую лігу.

У студзені 2015 года стала вядома, што Арцём працягне выступаць за «Віцебск» у Вышэйшай лізе. У 2015—2018 гадах трывала выступаў на пазіцыі правага абаронцы. У кастрычніку 2015 года атрымаў траўму, з-за якой выбыў да канца сезона, на наступны год вярнуў месца ў аснове.

У сезоне 2018 стаў капітанам віцебскай каманды і дапамог ёй заняць высокае чацвёртае месца ў чэмпіянаце Беларусі, а сам трапіў у спіс 22 найлепшых ігракоў чэмпіянату. У далейшым працягваў трывала з’яўляцца ў аснове. У студзені 2022 года падоўжыў кантракт з «Віцебскам».

У студзені 2023 года, нягледзячы на вылет «Віцебска» ў Першую лігу, вырашыў застацца ў клубе на новы сезон. У пачатку 2023 года перадаў функцыі капітана каманды Яну Скібскаму. У студзені 2024 года падоўжыў пагадненне з «Віцебскам».

 Міжнародная кар’ера 
Выступаў за моладзевую зборную Беларусі.

 Дасягненні 
  У спісе 22 найлепшых ігракоў чэмпіянату Беларусі: 2018

 Статыстыка выступленняў 
СезонДывізіёнКлубКраінаМатчыГалы 2008  дубль  Віцебск    25  0 2009  Д1  Віцебск    2  0 2010  Д1  Віцебск    11  0 2011  Д1  Віцебск    22  0 2012  Д2  Віцебск    10  0 2013  Д2  Віцебск    4  0 2014  Д2  Віцебск    28  0 2015  Д1  Віцебск    18  0 2016  Д1  Віцебск    27  0 2017  Д1  Віцебск    29  0 2018  Д1  Віцебск    29  1 2019  Д1  Віцебск    21  0 2020  Д1  Віцебск    27  0 2021  Д1  Віцебск    24  0 2022  Д1  Віцебск    27  0 2023  Д2  Віцебск    31  0

 Крыніцы 

Катэгорыя:Футбалісты Беларусі
Катэгорыя:Ігракі ФК Віцебск